**П Р О Т О К О Л**

на Комисията, назначена да разгледа постъпилите документи и да проведе събеседване с кандидатите за длъжността „лекар, специализант по съдова хирургия“

На 15.04.2024 в 09,00 ч. комисия, назначена със заповед № 53/01.04.2024 г. на Изпълнителния директор на болницата, в състав:

Председател:

1. Д-р Светлин Сталянов –Зам.директор

Членове:

1. Д-р Асен Тодоров – Началник отделение по съдова хирургия
2. Д-р Маргарет Димова – Лекар, съдова хирургия
3. Добринка Стоилкова – Специалист УЧР
4. Марсел Методиев – Главен юрисконсулт

се събра за разглеждане на постъпилите документи по обявата на две свободни места за длъжността „лекар, специализант по съдова хирургия“.

До крайния срок за подаване са постъпили документи от двама кандидати.

І. Комисията започна действия по отваряне и разглеждане на постъпилите документи:

- Отвори и разгледа съдържанието на плик с вх.№608, постъпил в Деловодството на 22.03.2024 г. от д-р Хаамед Камел, и установи, че са налични всички изискани в обявата документи.

Комисията реши, че допуска кандидата до провеждане на събеседване.

- Отвори и разгледа съдържанието на плик с вх.№618, постъпил в Деловодството на 25.03.2024 г. от д-р Пламен Димитров, и установи, че са налични всички изискани в обявата документи Комисията реши, че допуска кандидата до провеждане на събеседване.

След което Комисията взе решение събеседването с допуснатите кандидати да се проведе на 17.04.2024г. от 10.00 ч. в Административната сграда в Залата за обучение.

ІІ. На 17.04.2024г. от 10.00 ч. се проведе събеседване с допуснатите кандидати, на които беше съобщено предварително по телефона за датата, часа и мястото на събеседването.

Комисията провери знанията на явилите се на събеседване кандидати по поставените в конспекта въпроси, както и други умения и компетенции. Д-р Камел и д-р Димитров се представиха отлично. Показаха много добра подготовка по въпросите от конспекта, отговориха изчерпателно на всички поставени въпроси. И двамата проявиха увереност и огромно желание да се развиват в областта на съдовата хирургия.

ІІІ. Комисията извърши класиране съгласно посочената в обявата формула:

**Общ бал = К1+К2+К3х2**, където

**К1** – Среден успех от следването и държавните изпити;

**К2** – Оценка по учебните дисциплини, съответстващи, включващи или най-близки до специалността, за която се кандидатства – в случая специалност „хирургия“ ;

**К3** – Оценка на резултата от събеседването, при взети предвид резултат от проверка на познанията на кандидата по специалността, за която кандидатства и други умения и компетенции, необходими за заемането на длъжността, **умножена по коефициент 2.**

Резултатите бяха нанесени в таблица с общ бал, получен по горепосочената формула.

|  |  |  |  |  |  |  |
| --- | --- | --- | --- | --- | --- | --- |
| **№** | **Кандидат** | **Специалност** | **К1** | **К2** | **К3** | **Общ бал** |
| 1 | Д-р Хаамед Камел | Съдова хирургия | 5,47 | 6,00 | 12,00 | **23,47** |
| 2 | Д-р Пламен Димитров | Съдова хирургия | 4,93 | 6,00 | 12,00 | **22,93** |

ІV. Комисията единодушно взе следните решения:

1. Предлага на изпълнителния директор на болницата да бъде сключен трудов договор/доп.споразумение по чл.68, ал.1, т.2 от КТ за длъжността „ лекар, специализант по съдова хирургия “ с класираните двама кандидати д-р Камел и д-р Димитров.

КОМИСИЯ:

ПРЕДСЕДАТЕЛ:

1. Д-р Светлин Сталянов ............................................................................

/ Зам.директор /

ЧЛЕНОВЕ: 2.Д-р Асен Тодоров............................................................

/ Нач.отделение по съдова хирургия /

3. Д-р Маргарет Димова ....................................................

/ Лекар, съдова хирургия /

4. Добринка Стоилкова ......................................................

/Специалист УЧР/

5. Марсел Методиев............................................................

/Главен юрисконсулт/